શનિવારે સવારે સુનીલ શિતપ અને તેના માણસો રેક્રીએશન ગ્રાઉન્ડ પર પ૦૦૦ સ્ક્વેર ફુટનું બાંધકામ કરવા આવ્યા હતા. આ વાતની સ્થાનિક રહેવાસીઓને જાણ થતાં તરત જ તેઓ બાંધકામ રોકવા મેદાનમાં ઊતરી આવ્યા હતા, પરંતુ સુનીલ શિતપ અને તેના માણસોએ દાદાગીરી કરીને કામ ચાલુ રાખ્યું હતું. ત્યાર બાદ પ્રવીણ છેડાએ આવીને કામ બંધ કરાવ્યું હતું, જેનાથી ભડકીને સુનીલ શિતપ અને તેના માણસોએ પોલીસની હાજરીમાં જ પ્રવીણ છેડા અને સ્થાનિક રહેવાસીઓ સાથે ધક્કામુક્કી કરી હતી.